CELEX: 62018TN0350
Language: mt
Date: 2018-06-05 00:00:00
Title: Kawża T-350/18: Rikors ippreżentat fil-5 ta’ Ġunju 2018 – Euronet Consulting vs Il-Kummissjoni

201807060621993562018/C 259/683502018TC25920180723MT01MTINFO_JUDICIAL20180605505122Kawża T-350/18: Rikors ippreżentat fil-5 ta’ Ġunju 2018 – Euronet Consulting vs Il-Kummissjoni
 ---documentbreak--- C2592018MT5020120180605MT0068502512Rikors ippreżentat fil-5 ta’ Ġunju 2018 – Euronet Consulting vs Il-Kummissjoni
   (Kawża T-350/18)2018/C 259/68Lingwa tal-kawża: l-Ingliż
      Partijiet
   
   
      Rikorrenti: Euronet Consulting EEIG (Brussell, il-Belġju) (rappreżentanti: P. Peeters u R. van Cleemput, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla d-deċiżjoni tal-konvenuta adottata f’data mhux magħrufa, ikkomunikata lir-rikorrenti b’ittra tas-26 ta’ Marzu 2018, li tiċħad l-offerta tagħha għal-lott Nru 2 tal-kuntratt pubbliku EuropeAid//138778/DH/SER/Multi – Kuntratt qafas għall-implimentazzjoni ta’ għajnuna esterna 2018 (FWC SIEA 2018), u li talloka l-kuntratt lil għaxar offerenti oħra;
         
      
            —
         
         
            tikkundanna lill-konvenuta għall-ispejjeż.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
            1.
         
         
            L-ewwel motiv huwa bbażat fuq l-allegazzjoni li grupp legali wieħed kien irrappreżentat darbtejn f’lott wieħed.
         
      
            2.
         
         
            It-tieni motiv huwa bbażat fuq l-allegazzjoni li persuna legali waħda aġixxiet darbtejn bħala kap ta’ konsorzju u tliet darbiet bħala membru ta’ konsorzju.
         
      
            3.
         
         
            It-tielet motiv huwa bbażat fuq l-allegazzjoni li grupp legali wieħed kien irrappreżentat f’iktar minn żewġ lottijiet.
         
      
            4.
         
         
            Ir-raba’ motiv huwa bbażat fuq l-allegazzjoni li grupp legali wieħed aġixxa bħala kap f’iktar minn żewġ lottijiet.